|  |  |
| --- | --- |
| Tema: | **PARQET E BIZNESIT NË KOSOVË** |
| Data: | 15 Tetor 2010 |
| Media: | KOSOVA SOT |
| Në lidhje me parqet e biznesit, deri ma tani në Kosovë nuk kemi ndonjë park të mirëfilltë të biznesit. Janë disa që janë në formim e sipër mirëpo nuk janë plotësisht operative. Parqet e biznesit janë një mundësi e mirë për nxitjen e investimeve, qoftë të huaja, qoftë të vendit. Këto kanë mundësi të ndikojnë në nxitjen e zhvillimit ekonomik dhe hapjen e vendeve të punës në rajone ku ndërtohen. Këto parqe për të qenë efektive, do të duhej qe me fonde qeveritare, me fonde të donatorëve ose me fonde të kombinuara të ndërtojnë infrastrukturën e plotë për vendosjen e bizneseve. Parqet ekzistuese nuk janë të kompletuara me infrastrukturë.  Për shfrytëzimin e tyre, organet kompetente duhet t'i përcaktojnë kriteret për marrje në shfrytëzim që do të ishte për periudha të gjata falas ose me një pagesë minimale. Plani i biznesit do të duhej të përcaktonte shume elemente që do të duhej të ishin si kritere për dhënie në shfrytëzim si p.sh. nr. i të punësuarve, zëvendësimi i importit me eksport, eksporti etj. Pasi të janë ndërtuar do të duhej t'u jepeshin bizneseve në shfrytëzim në përputhje me këto kritere.  Duhet të theksohet se këto parqe, mund dhe ndoshta do te duhej to ofronin edhe lehtësira tatimore për bizneset që vendosen në këto parqe mirëpo duhet pasur parasysh se ka efekte në konkurrence dhe qe kjo nuk duhet t'i shkel rregullat ligjore të konkurrencës. |